S-644/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 28. janúar 2020, á hendur E-kk-þgf B-kk-þgf Þ-kk-þgf, kt. [...], [...], [...], fyrir fíkniefna og vopnalagabrot með því að hafa, miðvikudaginn 26. desember 2018, á slysadeild Landspítala í Fossvogi í Reykjavík, haft í vörslum sínum, í sölu og dreifingarskyni, 309 töflur af ecstasy (MDMA) sem fannst við leit lögreglu í bakpoka ákærða, vasahníf sem fannst við líkamsleit lögreglu á ákærða og þrjá hnífa sem ákærði hafði framvísað til starfsmanna Landspítalans.

Teljast brot þessi varða við 2. gr., sbr. 5. og 6. gr., laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og 1. mgr. 30. gr., sbr. 36. gr., vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að ákærði verði dæmdur til að sæta upptöku á 309 töflum af ecstasy (MDMA) og grammavog (munur nr. 479227) samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og fjögurra hnífa (munir nr. 479222, 479223, 479225 og 479226) samkvæmt 1. mgr. 69. gr. a. almennra hegningarlaga nr. 19/1940.

Undir rekstri málsins féll ákæruvaldið frá vopnalagabroti því sem ákært var fyrir.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 21. janúar 2020, var hann dæmdur í 11 mánaða fangelsi, skilorðsbundið til tveggja ára með dómi 21. mars 2019, fyrir hylmingu og þjófnað. Með þeim dómi voru dæmdir upp tveir aðrir skilorðsbundnir dómar frá 25. apríl 2017 og 7. júní 2017. Þá var ákærða dæmdur hegningarauki en ekki gerð sérstök refsing með dómi 12. mars 2019 vegna eignaspjalla sem framin voru fyrir uppsögu ofangreindra dóma. Sakaferill ákærða hefur að öðru leyti ekki áhrif á ákvörðun refsingar.

Brot það sem ákærði er sakfelldur fyrir nú var framið fyrir uppsögu dómanna frá 21. febrúar og 12. mars 2019. Verður ákærða því nú dæmdur hegningarauki auk þess sem dæma verður upp skilorðshluta dómsins frá 21. febrúar 2019 samanber 78. og 60. gr. almennra hegningarlaga nr. 19/1940.

Við ákvörðun refsingar verður að virða til refsimildunar að hann játaði skýlaust brot sitt sem og það að hann hefur tekið sig á og lokið meðferð á Sjúkrahúsinu Vogi, eftirmeðferð á meðferðarmiðstöðinni Vík og dvelur nú á meðferðarheimilinu Vin samanber framlögð vottorð í málinu. Þá verður jafnframt að taka tillit til þess við ákvörðun refsingar og þá einnig til mildunar, hversu langt er liðið frá því að brot þetta er framið og að um er að ræða hegningarauka samanber það sem áður hefur komið fram.

Með hliðsjón af framangreindu og sakarefni þessa máls þykir refsing ákærða hæfilega ákveðin fangelsi í 13 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 309 töflur af ecstasy (MDMA), grammavog og fjórir hnífar sem að lögregla lagði hald á við rannsókn málsins.

Ákærði greiði þóknun tilnefnds verjanda síns á rannsóknarstigi Þ-kk-ef Þ-kk-ef lögmanns 66.960 krónur, að meðtöldum virðisaukaskatti og málsvarnarþóknun skipaðs verjanda síns fyrir dómi, G-kk-ef J-kk-ef E-kk-ef lögmanns, 147.560 krónur, að meðtöldum virðisaukaskatti, Engan sakarkostnað leiddi af meðferð málsins.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-kk-nf B-kk-nf Þ-kk-nf, sæti fangelsi í 13 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 309 töflur af ecstasy (MDMA), grammavog og fjórir hnífar.

Ákærði greiði þóknun tilnefnds verjanda síns á rannsóknarstigi Þ-kk-ef Þ-kk-ef lögmanns, 66.960 krónur og málsvarnarþóknun skipaðs verjanda síns fyrir dómi, G-kk-ef J-kk-ef E-kk-ef lögmanns, 147.560 krónur.

H-kvk-nf S-kvk-nf B-kvk-nf

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-kk-nf B-kk-nf Þ-kk-nf, sæti fangelsi í 13 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 309 töflur af ecstasy (MDMA), grammavog og fjórir hnífar.

Ákærði greiði þóknun tilnefnds verjanda síns á rannsóknarstigi Þ-kk-ef Þ-kk-ef lögmanns, 66.960 krónur og málsvarnarþóknun skipaðs verjanda síns fyrir dómi, G-kk-ef J-kk-ef E-kk-ef lögmanns, 147.560 krónur.

H-kvk-nf S-kvk-nf B-kvk-nf